CELEX: 32011D0353
Language: lv
Date: 2011-06-17 00:00:00
Title: 2011/353/ES: Komisijas Īstenošanas lēmums ( 2011. gada 17. jūnijs ), ar ko nosaka Savienības finansiālo ieguldījumu to izdevumu segšanā, kuri radušies Vācijai, īstenojot putnu gripas apkarošanas ārkārtas pasākumus 2007. gadā (izziņots ar dokumenta numuru C(2011) 4161)

18.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 160/88
            
         KOMISIJAS ĪSTENOŠANAS LĒMUMS
   (2011. gada 17. jūnijs),
   ar ko nosaka Savienības finansiālo ieguldījumu to izdevumu segšanā, kuri radušies Vācijai, īstenojot putnu gripas apkarošanas ārkārtas pasākumus 2007. gadā
   (izziņots ar dokumenta numuru C(2011) 4161)
   (Autentisks ir tikai teksts vācu valodā)
   (2011/353/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 4. panta 2. un 3. punktu,
   tā kā:
   
               (1)
            
            
               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Savienības budžeta tiek pieņemts finansēšanas lēmums, kurā izklāstītas būtiskās sastāvdaļas darbībai, kas saistīta ar izdevumiem, un kuru pieņem iestāde vai institūcijas, kam iestāde šīs pilnvaras ir deleģējusi.
            
         
               (2)
            
            
               Lēmumā 2009/470/EK ir noteiktas procedūras, kas reglamentē Savienības finansiālo atbalstu īpašiem veterināriem pasākumiem, tostarp ārkārtas pasākumiem. Lai pēc iespējas drīz palīdzētu apkarot putnu gripas izplatību, Savienība sniedz finansiālu atbalstu dalībvalstīm attaisnoto izdevumu segšanai. Minētā lēmuma 4. panta 3. punkta pirmajā un otrajā ievilkumā ir noteikumi par procentiem, kas jāpiemēro dalībvalstu izdevumiem.
            
         
               (3)
            
            
               Komisijas Regulā (EK) Nr. 349/2005 (2) paredzēti noteikumi Kopienas finansējuma piešķiršanai ārkārtas pasākumiem un cīņai pret noteiktām dzīvnieku slimībām atbilstīgi Padomes Lēmumam 90/424/EEK. Minētās regulas 3. pantā paredzēti noteikumi par attaisnotajiem izdevumiem, par kuriem Savienība sniedz finansiālu atbalstu.
            
         
               (4)
            
            
               Saskaņā ar Komisijas 2008. gada 4. jūnija Lēmumu 2008/441/EK par Kopienas finansiālo atbalstu ārkārtas pasākumiem putnu gripas apkarošanai Vācijā 2007. gadā (3) Savienība piešķīra finansiālu atbalstu Vācijai to izdevumu segšanai, kas radušies, īstenojot putnu gripas apkarošanas ārkārtas pasākumus. Saskaņā ar minēto lēmumu izdarīja sākotnējo maksājumu EUR 320 000,00 apmērā.
            
         
               (5)
            
            
               Vācija 2008. gada 13. maijā un 25. jūlijā saskaņā ar Regulas (EK) Nr. 349/2005 7. panta 1. un 2. punktu iesniedza oficiālu kompensācijas pieprasījumu. Iepriekšējo revīziju veica 2009. gada 9. februārī. Komisijas galīgie secinājumi tika paziņoti Vācijas iestādēm 2010. gada 20. septembra vēstulē un apstiprināti 2011. gada 21. februāra vēstulē.
            
         
               (6)
            
            
               Savienības finansiālais ieguldījums jāizmaksā ar nosacījumu, ka plānotie pasākumi ir faktiski veikti un ka attiecīgās iestādes noteiktajā termiņā sniedz visu vajadzīgo informāciju.
            
         
               (7)
            
            
               Vācijas iestādes ir pilnībā izpildījušas Lēmuma 2009/470/EK 4. panta 1. punktā un Regulas (EK) Nr. 349/2005 7. pantā paredzētās tehniskās un administratīvās prasības.
            
         
               (8)
            
            
               Ņemot vērā iepriekš minētos apsvērumus, būtu jānosaka Savienības finansiālā ieguldījuma kopējā summa, kas paredzēta to attaisnoto izdevumu segšanai, kas radušies, apkarojot putnu gripu Vācijā 2007. gadā.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU
   1. pants
   Savienības finansiālā ieguldījuma summu, kas paredzēta to izdevumu segšanai, kuri saistīti ar putnu gripas apkarošanu Vācijā 2007. gadā, nosaka EUR 1 141 550,98 apmērā. Šis ir finansēšanas lēmums Finanšu regulas 75. panta nozīmē.
   2. pants
   Savienības finansiālā ieguldījuma atlikumu nosaka EUR 821 550,98 apmērā.
   3. pants
   Šis lēmums ir adresēts Vācijas Federatīvajai Republikai.
   
      Briselē, 2011. gada 17. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      (2)  OV L 55, 1.3.2005., 12. lpp.
   
      (3)  OV L 156, 14.6.2008., 14. lpp.